CELEX: 52000PC0508
Language: fi
Date: 2000-09-06
Title: Ehdotus: neuvoston päätös assosiaationeuvostossa vahvistettavasta yhteisön kannasta Latvian osallistumiseen yhteisön ympäristöalan rahoitusvälineeseen (LIFE)

Avis juridique important

|

52000PC0508

Ehdotus: neuvoston päätös assosiaationeuvostossa vahvistettavasta yhteisön kannasta Latvian osallistumiseen yhteisön ympäristöalan rahoitusvälineeseen (LIFE)  /* KOM/2000/0508 lopull. - ACC 2000/0217 */  

Ehdotus: NEUVOSTON PÄÄTÖS assosiaationeuvostossa vahvistettavasta yhteisön kannasta Latvian osallistumiseen yhteisön ympäristöalan rahoitusvälineeseen (LIFE)(komission esittämä)PERUSTELUTHelsingissä joulukuussa 1999 kokoontunut Eurooppa-neuvosto vahvisti Luxemburgissa joulukuussa 1997 kokoontuneessa Eurooppa-neuvostossa käynnistetyn laajentumisprosessin. Vuonna 1997 määritellyn vahvistetun liittymistä valmistelevan strategian merkitystä on korostettu uudelleen. Tärkeä osa tätä strategiaa on 13 ehdokasvaltion osallistuminen yhteisön ohjelmiin.Keski- ja Itä-Euroopan (KIE) kymmenen ehdokasmaan osallistumisesta yhteisön ohjelmiin määrätään näiden maiden kanssa tehdyissä Eurooppa-sopimuksissa. Kyseisten sopimusten mukaan assosiaationeuvostot päättävät kunkin maan osallistumista koskevista ehdoista ja yksityiskohtaisista säännöistä.Latvia on pyytänyt, että se saisi osallistua ympäristöalalla LIFE-rahoitusvälineen kolmanteen vaiheeseen.LIFE-rahoitusvälineen kolmas vaihe (2000-2004), korvaa piakkoin rahoitusvälineen toisen vaiheen (1996-1999).LIFE-rahoitusvälineen kolmatta vaihetta koskevan asetusehdotuksen mukaan KIE-maiden olisi voitava osallistua rahoitusvälineeseen vuodesta 2000 alkaen (asetuksen 6 artikla), mutta koska asetuksen hyväksyminen on viivästynyt parlamentissa ja neuvostossa, osallistuminen on mahdollista vasta vuodesta 2001 alkaen.Latvia on jo vahvistanut olevansa halukas osallistumaan LIFE-rahoitusvälineen uuteen kolmanteen vaiheeseen vuodesta 2001 alkaen, jolloin sen osallistuminen olisi tärkeä osa sen liittymistä valmistelevaa prosessia, sekä maksamaan rahoitusosuutensa osittain omasta kansallisesta talousarviostaan ja osittain sille myönnettävistä vuotuisista PHARE-määrärahoista.Ehdotetussa luonnoksessa assosiaationeuvoston päätökseksi käsitellään pääasiassa seuraavia asioita:* Latvialaisten osanottajien esittämiin hankkeisiin ja toimiin sovelletaan samoja LIFE-rahoitusvälinettä koskevia ehtoja, sääntöjä ja menettelyjä kuin jäsenvaltioiden vastaaviin erityisesti, kun on kyse hakemusten tekemisestä, arvioinnista ja valitsemisesta, kansallisten viranomaisten vastuualueista ohjelmien täytäntöönpanon yhteydessä sekä ohjelmiin osallistumisen valvontaan liittyvistä toimista.* Latvia maksaa vuosittaisen rahoitusosuuden assosiaationeuvoston päätösten mukaisesti. Rahoitusosuutta ei palauteta Latvialle, jos tulokset eivät vastaa maksettua osuutta vuoden lopussa.* Luxemburgissa kokoontuneen Eurooppa-neuvoston päätelmien mukaisesti latvialaisia asiantuntijoita kutsutaan osallistumaan LIFE-komiteoiden kokouksiin tarkkailijoina heitä itseään koskevissa asioissa.* Päätöstä sovelletaan LIFE-rahoitusvälineen kolmannen vaiheen keston ajan, ja se tulee voimaan päivänä, jona se tehdään.Jos assosiaationeuvoston päätös tehdään mahdollisimman pikaisesti, Latvia voi osallistua aktiivisesti tähän yhteisön sisäiseen välineeseen, jolloin se osallistuminen on osa vahvistettua liittymisstrategiaa. Tästä syystä asia on poliittisesti erittäin tärkeä.Näin ollen neuvostoa pyydetään hyväksymään liitteenä oleva päätösehdotus, joka koskee kyseisessä assosiaationeuvostossa vahvistettavaa yhteisön kantaa.2000/0217(ACC)Ehdotus: NEUVOSTON PÄÄTÖS assosiaationeuvostossa vahvistettavasta yhteisön kannasta Latvian osallistumiseen yhteisön ympäristöalan rahoitusvälineeseen (LIFE)EUROOPAN YHTEISÖJEN NEUVOSTO, jokaottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan kanssa,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Latvian tasavallan välistä assosiaatiota koskeva Eurooppa-sopimus tuli voimaan 1 päivänä helmikuuta 1998.(2) Eurooppa-sopimuksen 109 artiklan ja liitteen XVIII mukaan Latvia voi osallistua yhteisön puiteohjelmiin, erityisohjelmiin, hankkeisiin tai muihin toimiin erityisesti ympäristöalalla ja assosiaationeuvosto päättää ehdoista ja edellytyksistä, jotka koskevat Latvian osallistumista kyseisiin toimiin.(3) Ympäristöalan rahoitusvälineestä (LIFE) ... 2000 annetun Euroopan parlamentin ja neuvoston asetuksen (EY) N:o .../2000 [1] ja erityisesti sen 6 artiklan mukaan Euroopan unionin jäsenyyttä hakeneet Keski- ja Itä-Euroopan voivat saada LIFE-tukea assosiaatiosopimuksissa vahvistettujen edellytysten ja assosiaationeuvostojen päätöksissä annettujen säännösten mukaisesti,[1]  EYVL L..., ..., s. ...ON PÄÄTTÄNYT SEURAAVAA:Euroopan yhteisöjen ja niiden jäsenvaltioiden sekä Latvian tasavallan välisellä Eurooppa-sopimuksella perustetussa assosiaationeuvostossa vahvistettava yhteisön kanta, joka koskee Latvian osallistumista ympäristöalan rahoitusvälineeseen (LIFE), on liitteenä oleva luonnos assosiaationeuvoston päätökseksi.Tehty BrysselissäNeuvoston puolestaPuheenjohtajaLuonnos: Euroopan yhteisöjen ja niiden jäsenvaltioiden sekä Latvian tasavallan  ASSOSIAATIONEUVOSTON PÄÄTÖS N:o .../2000,Latvian tasavallan osallistumista ympäristöalan rahoitusvälineeseen (LIFE) koskevista ehdoista ja edellytyksistäASSOSIAATIONEUVOSTO, jokaottaa huomioon Euroopan yhteisöjen ja niiden jäsenvaltioiden sekä Latvian tasavallan välisen Eurooppa-sopimuksen [2] ja erityisesti sen 109 artiklan,[2]  EYVL L 51, 26.2.1999, s. 3.sekä katsoo seuraavaa:(1) Eurooppa-sopimuksen 109 artiklan ja liitteen XVIII mukaan Latvia voi osallistua yhteisön puiteohjelmiin, erityisohjelmiin, hankkeisiin tai muuhun toimintaan erityisesti ympäristöalalla.(2) Saman artiklan mukaan assosiaationeuvosto päättää ehdoista ja edellytyksistä, jotka koskevat Latvian osallistumista tähän toimintaan,ON PÄÄTTÄNYT SEURAAVAA:1 artiklaLatvia osallistuu 1 päivästä tammikuuta 2001 alkaen ympäristöalan rahoitusvälineeseen (jäljempänä "LIFE-rahoitusväline") tämän päätöksen erottamattoman osan muodostavissa liitteissä I ja II vahvistettujen ehtojen ja edellytysten mukaisesti.2 artiklaTätä päätöstä sovelletaan LIFE-rahoitusvälineen kolmannen vaiheen keston ajan 1 päivästä tammikuuta 2001 alkaen.3 artiklaLuonnon LIFE-tukea koskevat ehdotukset, jotka Latvia jättää komissiolle ennen 31 päivää lokakuuta 2000, ja ympäristön LIFE-tukea koskevat ehdotukset, jotka se jättää komissiolle ennen 30 päivää marraskuuta 2000, ovat arviointikelpoisia.4 artiklaTämä päätös tulee voimaan päivänä, jona assosiaationeuvosto sen tekee.Tehty BrysselissäAssosiaationeuvoston puolestaPuheenjohtajaLIITE I  Ehdot ja edellytykset, jotka koskevat Latvian tasavallan osallistumista ympäristöalan rahoitusvälineeseen (LIFE)1. Latvia osallistuu kaikkiin LIFE-toimiin kyseisestä rahoitusvälineestä ... 2000 annetussa Euroopan parlamentin ja neuvoston asetuksessa (EY) N:o .../2000 säädettyjen tavoitteiden, perusteiden, menettelyjen ja määräaikojen mukaisesti.2. Voidakseen osallistua ohjelmaan Latvia maksaa vuosittain rahoitusosuuden Euroopan unionin yleiseen talousarvioon liitteessä II esitettyjen yksityiskohtaisten sääntöjen mukaisesti.LIFE-rahoitusvälineen muutosten tai sellaisen kehityksen huomioon ottamiseksi, jota tapahtuu Latvian kyvyssä hyödyntää tukea, assosiaatiokomitealla on oikeus mukauttaa tarvittaessa tätä rahoitusosuutta, jotta talousarvion tasapaino säilyisi vakaana LIFE-rahoitusvälinettä täytäntöön pantaessa.3. Osallistumisedellytykset täyttävien latvialaisten laitosten, järjestöjen ja yksityishenkilöiden hakemusten jättämiseen, arviointiin ja valintaan sovelletaan samoja ehtoja ja edellytyksiä kuin osallistumisedellytykset täyttäviin yhteisön laitoksiin, järjestöihin ja yksityishenkilöihin.Komissio voi ottaa latvialaiset asiantuntijat huomioon nimittäessään riippumattomia asiantuntijoita ohjelmasta tehtyjen päätösten asiaa koskevien säännösten mukaisesti avustamaan komissiota hankkeiden arvioinnissa.4. LIFE-rahoitusvälineen yhteisöulottuvuuden tuomiseksi esiin olisi Latvian ehdottamiin monikansallisiin hankkeisiin ja toimiin otettava asianmukaisissa tapauksissa mukaan vähintään yksi kumppani jostakin yhteisön jäsenvaltiosta.5. Yhteisön jäsenvaltiot ja Latvia tekevät voimassa olevien säännösten mukaisesti parhaansa helpottaakseen asiantuntijoiden ja muiden edellytykset täyttävien henkilöiden vapaata liikkuvuutta ja oleskelua Latviassa ja yhteisön jäsenvaltioissa heidän osallistuessaan tämän päätöksen soveltamisalaan kuuluviin toimiin.6. Latvia ei sovella tämän päätöksen soveltamisalaan kuuluvien toimien yhteydessä käytettäviksi tarkoitettuihin tavaroihin ja palveluihin välillisiä veroja, tulleja, tuonti- ja vientikieltoja tai -rajoituksia.7. Euroopan yhteisöjen komissio ja Latvia seuraavat jatkuvasti niiden välisen kumppanuuden perusteella Latvian osallistumista ohjelmaan, sanotun kuitenkaan rajoittamatta Euroopan yhteisöjen komission ja Euroopan yhteisöjen tilintarkastustuomioistuimen velvollisuuksia seurata ja arvioida ohjelmaa LIFE-rahoitusvälinettä koskevan asetuksen (ETY) N:o .../2000 9 artiklan mukaisesti. Latvia osallistuu muihin yhteisön tässä yhteydessä määräämiin erityistoimiin.8. Latvialaisten tahojen kanssa tehdyissä sopimuksissa on määrättävä yhteisön varainhoitoasetuksen mukaisesti komission tai tilintarkastustuomioistuimen tekemistä tai niiden valtuuttamista tarkastuksista ja tilintarkastuksista. Tilintarkastuksia voidaan tehdä kyseisten tahojen yhteisöä kohtaan oleviin sopimusvelvoitteisiin liittyvien tulojen ja menojen tarkastamiseksi. Latvian asianomaisten viranomaisten on yhteistyön ja molemminpuolisen edun hengessä annettava kohtuulliseksi ja mahdolliseksi katsottavissa määrin apua tällaisten tarkastusten ja tilintarkastusten suorittamisessa siten kuin kussakin tilanteessa on tarpeellista tai hyödyllistä.9. Latvian edustajat osallistuvat itseään koskevissa asioissa tarkkailijoina asianomaisten komiteoiden kokouksiin, sanotun kuitenkaan rajoittamatta asetuksen (EY) N:o .../2000 3 artiklan 7 kohdassa ja 11 artiklassa tarkoitettujen menettelyjen soveltamista. Latvian edustajat eivät ole läsnä komiteoiden kokouksissa äänestyksen aikana.10. Kaikessa yhteydenpidossa, joka tapahtuu komission kanssa hakemusmenettelyihin, sopimuksiin, annettaviin kertomuksiin ja muihin ohjelmien hallinnollisiin järjestelyihin liittyvissä asioissa, on käytettävä jotakin yhteisön virallista kieltä.11. Yhteisö ja Latvia voivat lopettaa tämän päätöksen mukaisen toiminnan milloin tahansa ilmoittamalla asiasta kirjallisesti kaksitoista kuukautta aikaisemmin. Hankkeita ja toimia, jotka ovat käynnissä lopettamishetkellä, jatketaan, kunnes ne saadaan päätökseen asiaa koskevissa päätöksissä vahvistettujen ehtojen mukaisesti.LIITE II  Latvian tasavallan rahoitusosuus LIFE-rahoitusvälineestä1. Rahoitusosuus, jonka Latvia maksaa Euroopan unionin talousarvioon voidakseen osallistua LIFE-rahoitusvälineeseen, on kahtena ensimmäisenä varainhoitovuonna 600 000 euroa vuotta kohden. Tähän määrään sisältyvät ylimääräiset hallintokulut.Assosiaationeuvosto päättää vuoden 2002 kuluessa rahoitusosuudesta, jonka Latvia maksaa seuraavaa ajanjaksoa varten.2. Latvia maksaa edellä mainitun rahoitusosuuden osittain kansallisesta talousarviostaan ja osittain omasta kansallisesta PHARE-ohjelmastaan. Jollei PHARE-ohjelman erillisestä ohjelmointimenettelystä muuta johdu, pyydetyt PHARE-varat siirretään Latvialle erillisellä rahoituspöytäkirjalla. Nämä varat muodostavat yhdessä Latvian kansallisesta talousarviosta tulevan osan kanssa Latvian kansallisen rahoitusosuuden, josta se suorittaa maksuja komission vuotuisten rahoituspyyntöjen mukaisesti.3. PHARE-varoja pyydetään seuraavan aikataulun mukaisesti:- 285 000 euroa LIFE-rahoitusvälineen rahoitusosuuteen ensimmäiseksi vuodeksi, joka on vuosi 2001- 285 000 euroa toiseksi vuodeksi.Loppuosa Latvian rahoitusosuudesta maksetaan maan kansallisesta talousarviosta.4. Euroopan unionin yleiseen talousarvioon sovellettavaa varainhoitoasetusta sovelletaan erityisesti Latvian rahoitusosuuden hallintaan.Komissio korvaa Latvian edustajien ja asiantuntijoiden matka- ja oleskelukulut, jotka aiheutuvat heidän osallistumisestaan tarkkailijoina liitteessä I olevassa 9 kohdassa tarkoitetun komitean työskentelyyn tai muihin LIFE-rahoitusvälineen täytäntöönpanoon liittyviin kokouksiin, samoin perustein ja samojen menettelyjen mukaisesti, jotka pätevät kulloinkin Euroopan unionin jäsenvaltioiden valtiosta riippumattomien järjestöjen asiantuntijoihin.5. Tämän päätöksen tultua voimaan ja kunkin seuraavan vuoden alussa komissio pyytää Latviaa maksamaan varat, jotka vastaavat sen tämän päätöksen mukaista rahoitusosuutta LIFE-rahoitusvälineestä.Rahoitusosuus ilmoitetaan euroina, ja se maksetaan komission euromääräiselle pankkitilille.Latvia maksaa rahoitusosuutensa rahoituspyynnön mukaisesti- viimeistään 1 päivänä huhtikuuta kansallisesta talousarviostaan rahoitettavan osuuden osalta, jos komissio on lähettänyt rahoituspyynnön ennen 1 päivää maaliskuuta, tai viimeistään kuukauden kuluttua rahoituspyynnön lähettämisestä, jos pyyntö on lähetetty myöhemmin- viimeistään 1 päivänä huhtikuuta PHARE-ohjelmasta rahoitettavan osuuden osalta, jos vastaavat määrät on toimitettu Latvialle tähän mennessä, tai 30 päivän kuluessa kyseisten varojen toimittamisesta Latvialle.Jos rahoitusosuuden maksu viivästyy, Latvia maksaa maksamattomasta määrästä viivästyskorkoa eräpäivästä alkaen. Viivästyskorkona käytetään eräpäivänä voimassa olevaa Euroopan keskuspankin euromääräisiin toimiinsa soveltamaa korkoa korotettuna 1,5 prosenttiyksiköllä.RAHOITUSSELVITYS1. Toimenpiteen nimi Latvian osallistuminen ympäristöalan rahoitusvälineeseen (LIFE).2. BudjettikohdatB4-3200 A, B4-3201 A ja B7-030 (Taloudellinen tuki assosioituneille Keski- ja Itä-Euroopan maille) sekä 6091 (Tulot ehdokasmaiden osallistumisesta yhteisön ohjelmiin).3. OikeusperustaEuroopan yhteisön perustamissopimus ja erityisesti sen 175 artiklan 1 kohta yhdessä 300 artiklan 2 kohdan kanssa.Latvian kanssa tehty Eurooppa-sopimus (109 artikla), jossa määrätään osallistumisesta yhteisön ohjelmiin.Ympäristöalan rahoitusvälineestä (LIFE) .... 2000 annettu Euroopan parlamentin ja neuvoston asetus (EY) N:o .../2000 ja erityisesti sen 6 artikla.4. Toimenpiteen kuvaus4.1 YleistavoiteEurooppa-sopimus: Euroopan yhteisöjen ja niiden jäsenvaltioiden sekä Latvian tasavallan välisen, 1 päivänä helmikuuta 1999 voimaan tulleen Eurooppa-sopimuksen 109 artiklan ja liitteen XVIII mukaan Latvia voi osallistua yhteisön puiteohjelmiin, erityisohjelmiin, hankkeisiin tai muihin toimiin erityisesti ympäristöalalla ja assosiaationeuvosto päättää ehdoista ja edellytyksistä, jotka koskevat Latvian osallistumista kyseisiin toimiin.Latvian osallistuminen LIFE-rahoitusvälineeseen on ollut komission 16 päivänä heinäkuuta 1997 antaman "Agenda 2000" -tiedonannon ja Luxemburgissa kokoontuneen Eurooppa-neuvoston päätelmien mukaisesti osa vahvistettua liittymistä valmistelevaa strategiaa, jolla kyseistä maata avustetaan sen valmistautuessa liittymään unioniin tulevaisuudessa.Sen lisäksi, että Latvian osallistuminen LIFE-rahoitusvälineeseen edistää sen tulevaa liittymistä unioniin sekä taloudellista yhteistyötä ja kulttuuriyhteistyötä koskevien Eurooppa-sopimuksen määräysten täytäntöönpanoa, se antaa Latvialle mahdollisuuden tutustua yhteisön ohjelmissa noudatettaviin menettelyihin ja menetelmiin.Tämän uuden assosiaationeuvoston päätöstä koskevan luonnoksen tavoitteena on, että Latvian osallistuminen LIFE-rahoitusvälineen kolmanteen vaiheeseen olisi mahdollisimman tehokasta. Tässä päätöksessä säädetään erityisesti Latvian rahoitusosuuteen liittyvistä ehdoista sekä rahoitusvälineeseen osallistumisen käytännön järjestelyistä.4.2 Toimenpiteen kesto ja sen uusimista koskevat yksityiskohtaiset säännötYhteisön kyseisen ohjelman loppuun asti eli 31 päivään joulukuuta 2004 saakka.5. Menojen ja tulojen luokitus5.1 Ei-pakolliset menot5.2 Jaksotetut määrärahat5.3 Oletettu tulolajiEurooppa-sopimuksen 109 artiklassa määrätään, että Latvia vastaa itse osallistumisestaan aiheutuvista kustannuksista, minkä perusteella sitä pyydetään maksamaan rahoitusosuus ohjelmaan osallistumisesta. Koska yhteisö voi saman artiklan mukaan täydentää Latvian rahoitusosuutta, Latvian on maksettava vain osa kansallisesta talousarviostaan. Loppuosa rahoitusosuudesta otetaan Latvian kansallisesta PHARE-ohjelmasta. Tarvittavat PHARE-varat otetaan kohtaan B7-030 ja siirretään Latvialle erillisellä rahoituspöytäkirjalla. Nämä varat muodostavat yhdessä Latvian kansallisesta talousarviosta tulevan osan kanssa Latvian kansallisen rahoitusosuuden, josta se suorittaa maksuja komission vuotuisten rahoituspyyntöjen mukaisesti. Kun Latvia on maksanut koko osuuden, se siirretään EU:n talousarviosaatavien alamomentille 6091.6. Meno-/tulolaji- Tuen osuus 100 prosenttia.- Yhteisrahoitus muiden julkisen ja/tai yksityisen sektorin rahoituslähteiden kanssa.- Yhteisön rahoitusosuuden osittaisesta tai täydellisestä takaisinmaksusta ei ole säännöksiä.- Tulojen osalta Latvian osuus sen osallistumiskustannusten kattamisesta otetaan alamomentille 6091. Tulo kohdistetaan kyseessä olevan ohjelman menojen alamomenteille ja tarvittaessa käyttömenojen alamomenteille. Odotettavissa oleva kokonaistulo ilmoitetaan kohdassa 7.4.7. Taloudellinen vaikutus7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)Latvian kanssa tehdyn Eurooppa-sopimuksen mukaiset kyseisen ohjelman rahoitus- ja talousarviojärjestelyt ovat seuraavat: Latvian rahoitusosuudessa otetaan huomioon kaksi osatekijää:- ennakoitavissa olevat toimintakulut, joiden arviointiperusteena ovat olleet ostovoimapariteetilla painotettu henkilöä kohden laskettu BKT suhteessa LIFE-rahoitusvälineen talousarvioon (LIFE-rahoitusvälineen alustava talousarvioesitys vuodeksi 2000), maan kyky hyödyntää rahoitusvälinettä sekä aiempi kokemus sen osallistumisesta LIFE-rahoitusvälineeseen- ennakoitavissa olevat hallintokulut eli kokouksista ja virkamatkoista aiheutuvat kulut.Näiden hallintokulujen arvioitu vuotuinen määrä on 12 000 euroa virkamatkojen ja kokouksiin osallistumisen osalta (A-osa) ja 18 000 euroa hankkeiden seurannan osalta (B-osa).(Latvia käyttää osan vuotuisen kansallisen PHARE-ohjelmansa rahoituksesta täydentääkseen maan kansallisesta talousarviosta maksettavaa toimintakulujen rahoitusosuutta.)7.2 Kustannusten jakautuminen eri tekijöiden kesken&gt;TAULUKON PAIKKA&gt;7.3 Talousarvion B osaan sisältyvät selvityksistä, asiantuntijatyöstä jne. aiheutuvat toimintakulutEnimmäismäärään saakka suhteessa tämän kaltaisiin määrärahoihin, jotka EU:n 15 jäsenvaltiota osoittavat ohjelmaan (enintään 5 prosenttia), kuitenkin maan kansallisesta talousarviosta maksettavan rahoitusosuuden rajoissa.7.4 Maksusitoumusmäärärahojen ja maksumäärärahojen sitomista koskeva aikatauluAlamomentille B7-030 otettavat määrät:Maksusitoumusmäärärahoina ja maksumäärärahoina 285 000 euroa vuonna 2001 ja sama määrä vuodeksi 2002.Vuosien 2001 ja 2002 ennakoidut vuositulot ovat seuraavat:600 000 euroa, josta 570 000 euroa toimintakuluihin ja 30 000 euroa hallintokuluihin.8. Petostenvastaiset toimenpiteetKaikissa komission sopimuksissa ja muissa oikeudellisissa sitoumuksissa määrätään komission ja tilintarkastustuomioistuimen paikalla toteutettavista tarkastuksista. Toimenpiteiden edunsaajien velvollisuutena on muun muassa antaa kertomuksia ja rahoitusselvityksiä. Ne analysoidaan niiden sisällön ja menojen tukikelpoisuuden suhteen ottaen huomioon yhteisön rahoitustavoitteet.Talousarvion budjettikohtia koskevia petosten vastaisia säännöksiä sovelletaan myös tähän kohtaan, kun se mukautetaan Keski- ja Itä-Euroopan maita koskevaksi.9. Kustannustehokkuusanalyysi9.1 Määrälliset erityistavoitteet ja kohderyhmäLIFE-rahoitusvälineen avaamisen tavoitteena on auttaa Latviaa saamaan siitä samanlaista hyötyä kuin yhteisön jäsenvaltiot.Luonnon LIFE-tuen erityistavoitteena on edistää ensisijaisesti sellaisia toimenpiteitä, joita tarvitaan yhteisön ja/tai Euroopan kannalta merkityksellisten luontotyyppien ja luonnonvaraisen eläimistön ja kasviston tunnistamiseksi, säilyttämiseksi tai palauttamiseksi.Muiden kuin luonnonsuojeluun liittyvien toimenpiteiden tavoitteet ovat seuraavat:* auttaa selvittämään, mitkä ovat sopivimmat infrastruktuuri-investoinnit, joita tarvitaan yhteisön ympäristölainsäädännön täytäntöönpanossa, sekä toteuttaa demonstraatiotoimia, joilla lisätään yhteisön ympäristötuen tehokkuutta* myötävaikuttaa teollisuuden kestävään kehitykseen tukemalla demonstraatiohankkeita, joissa käytetään innovatiivisia puhtaita tekniikoita ja menetelmiä* edistää järkevämpää maankäyttöä sisällyttämällä siihen ympäristöä ja kestävää kehitystä koskevat näkökohdat, jotta erityisesti kaupunkialueilla harjoitettava sosiaalis-taloudellinen toiminta saastuttaisi ympäristöä nykyistä vähemmän.Liitännäistoimenpiteiden tavoitteena on taata rahoitusvälineestä annettavan tuen parempi kustannus-hyötysuhde ja estää petokset.LIFE-rahoitusvälineestä saatujen kokemusten perusteella edunsaajina ovat seuraavat kohderyhmät:* esimerkiksi uusien teknologia-alojen ja jätteenkierrätysalan yksityinen sektori (pk-yritykset ja liikekumppanuudet)* julkinen sektori (paikallis- ja keskusviranomaiset)* yksityisen ja julkisen sektorin väliset kumppanuudet* erityisesti alue- ja paikallistasolla toimivat valtiosta riippumattomat järjestöt* korkeakoulut (pääasiassa luonnonsuojelun osalta).9.2 Toimenpiteen perustelut- Yhteisön rahoitustuen tarpeellisuusKoska ohjelmaan osallistuminen aiheuttaa suuria kustannuksia ja Latvian taloudellinen tilanne on heikko, PHARE-ohjelmasta myönnettävä tuki on olennaisen tärkeää.- Toimenpiteen toteuttamisessa käytettävien menettelytapojen valintaKansallisesta talousarviosta suoritettava rahoitusosuus, jota täydennetään PHARE-ohjelmasta myönnettävällä rahoitusosuudella, antaa Latvialle mahdollisuuden osallistua LIFE-rahoitusvälineeseen ja latvialaisille osapuolille, joiden etua asia koskee, mahdollisuuden tehdä yhteistyötä tutustuakseen ympäristöasioita koskevaan EU:n säännöstöön. LIFE-rahoitusvälineellä on kaksi tarkoitusta: antaa Latvialle riittävät perustiedot kyseisellä alalla sekä integroida latvialaiset tahot yhteisön verkkoihin ja edistää siten konkreettisesti Latvian tulevaa jäsenyyttä.- Tärkeimmät epävarmuustekijät, jotka voivat vaikuttaa toimenpiteen tuloksiinKoska hankkeet valitaan laadullisin perustein, todellinen vaikutus saadaan selville ainoastaan arvioimalla latvialaisten yritysten, elinten ja valtiosta riippumattomien järjestöjen kykyä vastata komission LIFE-rahoitusvälineen yhteydessä esittämiin tarjouspyyntöihin.9.3 Toimenpiteen seuranta ja arviointiLIFE-rahoitusvälineen valvonta- ja seurantamenettelyjä (joista säädetään LIFE-rahoitusvälineestä annetussa asetuksessa) sovelletaan myös latvialaisiin edunsaajiin.10. Hallintomenot (talousarvion pääluokan III A-osa)Tarvittavien henkilöstövoimavarojen tosiasiallinen käyttöönotto riippuu komission vuotuisesta henkilöstövoimavarojen jakamista koskevasta päätöksestä, ottaen huomioon henkilöstön määrä ja budjettivallan käyttäjän myöntämät lisämäärärahat.10.1 Vaikutus henkilöstön määrään&gt;TAULUKON PAIKKA&gt;10.2 Henkilöstöresursseista aiheutuvat yleiset taloudelliset vaikutukset&gt;TAULUKON PAIKKA&gt;(*) Kun toimenpiteen hallinnointiin käytetään nykyisiä henkilöstöresursseja (laskelma perustuu talousarvion osastoihin A1, A2, A4, A5 ja A6).10.3 Muiden hallintomenojen kasvu toimenpiteen seurauksena&gt;TAULUKON PAIKKA&gt;Edellä esitetyt menot katetaan Latvialta saaduilla tuloilla (varainhoitoasetuksen 4 artiklan 2 kohdan kolmas luetelmakohta) (katso rahoitusselvityksen kohdat 5.3 ja 7.4).